wickkiey/tamil-wikipedia-markdown huggingface dataset:
# டோஷிரோ மிபூன்



**டோஷிரோ மிஃபூன்** (**Toshiro Mifune**) (ஜப்பானிய மொழி 三船 敏郎 *குரோசாவா அகிரா*, 1920 - 1997) உலகப் புகழ்பெற்ற ஜப்பானியக் கலைப்பட இயக்குனர் மற்றும் நடிகர். 1947 ஆம் ஆண்டு வெளியான சன்ஷிரோ சுகடா என்ற திரைப்படத்தின் மூலம் இயக்குநராக அறிமுகமானார்.1995 ஆம் ஆண்டு தனது இறுதிப்படைப்பான மடடாயோ திரைப்படத்தினை இயக்கிய அகிரா குரோசாவா வாழ்நாள் சாதனையாளருக்கான ஆஸ்கார் விருதினையும் பிரெஞ்சு விருதான லீஜியன் டி ஹானர் விருதினையும் பெற்றவரென்பது குறிப்பிடத்தக்கது.  

ஹிரோஷி இனாகாகி இயக்கிய சமுராய் முவ்வரிசை (1954–1956) திரைப்படத்தில் மியாமோட்டோ முஸாஷியை என்ற வீரராக மிஃபூன் நடித்தார்.  

டிசம்பர் 24, 1997 அன்று உடல்நலக்குறைவால் இறந்தார். அவரது வாழ்க்கை மற்றும் அவரது திரைப்படங்களைப் பற்றிய 'மிஃபூன்: தி லாஸ்ட் சாமுராய்’ (2015) என்ற சிறப்பு நீள ஆவணப்படம் 1999ம் ஆண்டு வெளியானது.  

## பிறப்பு & இளமை

ஏப்ரல் 1, 1920 அன்று ஜப்பான் ஆக்கிரமித்த சாண்டோங்கில் (இன்றைய கிங்டாவோ, சீனா) உள்ள சீட்டோவில் டோகுசோ மற்றும் சென் மிஃபுனே ஆகியோரின் மூத்த மகனாகப் பிறந்தார் டோஷிரோ மிஃபூன்.  

அவரது தந்தை டோகுசோ ஒரு வர்த்தக வணிகர் மற்றும் புகைப்படக் கலைஞர். அவரது தாயார் சென் ஒரு உயர்மட்ட சாமுராய் அதிகாரியான ஹடமோட்டோவின் மகள். மிஃபூன் தனது பெற்றோர் மற்றும் இரண்டு இளைய உடன்பிறப்புகளுடன் ஃபெங்டியனின் டாலியனில் வளர்ந்தார்.  

ஒரு ஜப்பானிய குடிமகனாக, தனது வாழ்வின் முதல் 19 ஆண்டுகளை சீனாவில் கழித்த பின், இம்பீரியல் ஜப்பானிய இராணுவ விமானப் பிரிவில் சேர்க்கப்பட்டார். இரண்டாம் உலகப் போரின்போது வான்வழி புகைப்படம் எடுத்தல் பிரிவில் அவர் பணியாற்றினார்.  

## விருதுகள்

180-க்கும் மேற்பட்ட திரைப்படங்களில் அவர் நடித்திருந்தாலும், இயக்குநர் அகிரா குரோசாவா<nowiki/>வுடன் அவர் பணிபுரிந்த16 திரைப்படங்களில் மிஃபூன் மிகவும் பிரபலமானார். அதில் குறிப்பிட்ட திரைப்படங்கள்:  

ரஷோமொன் (1950), இதற்காக மிஃபுனே வெனிஸ் திரைப்பட விழாவில் சான் மார்கோ கோல்டன் லயன் பரிசை வென்றார்,  

செவன் சாமுராய் (1954), த்ரோன் ஆஃப் ப்ளட் (1957), த ஹிடன் ஃபோர்டிரெஸ் (1958), மற்றும் யோஜிம்போ (1961), இதற்காக மிஃபுனே வெனிஸ் திரைப்பட விழாவில் சிறந்த நடிகருக்கான வோல்பி கோப்பையை வென்றார் மற்றும் ப்ளூ ரிப்பன் விருதுகளில் சிறந்த நடிகராக அங்கீகரிக்கப்பட்டார்.
# தொல்லியல் அருங்காட்சியகம், குற்றாலம்

**குற்றாலம் தொல்லியல் அருங்காட்சியகம்** என்பது தென்காசி மாவட்டம், குற்றாலம் பேரூராட்சியிலுள்ள தமிழ்நாடு அரசு தொல்லியல் துறையின் அருங்காட்சியகம் ஆகும்.  

இந்த அருங்காட்சியகமானது குற்றாலத்தின், பேருந்து நிலையத்தில் இருந்து பிரதான அருவிக்கு செல்லும் வழியில் அமைந்துள்ள கொச்சம்பட்டி சத்திரம் எனும் கட்டிடத்தில், தொல்லியல்துறையால் வைக்கப்பட்டுள்ளது. இந்த அகழ் வைப்பகத்தில், பழைய திருநெல்வேலி மாவட்டத்தின் பல்வேறு பகுதிகளில் கிடைத்த தொல்பொருட்களும், குற்றாலம் அருகில் உள்ள அழுதகண்ணியாறு, திருமலாபுரம், செந்தட்டியாபுரம், சாயர்புரம் போன்ற ஊர்களில் சேகரிக்கப்பட்ட நுண்கற்காலக் கருவிகளும், தென்காசி ஆசாத் நகர், கீழ ஆம்பூர் ஆகிய பகுதிகளில் சேகரிக்கப்பட்ட புதிய கற்காலக் கருவிகளும், பெருங்கற்கால பொருட்களும், அக்கால மக்கள் சமூகத்தவர்களின் கல், இரும்பு ஆயுதங்கள், சிலைகள், உருவாரங்கள், மரச் செதில்கள் மற்றும் சிவப்பு மற்றும் கருப்பு ஈமத்தாழிகள் ஆகியவை காட்சிக்கு வைக்கப்பட்டுள்ளன.  

ஆண்டிப்பட்டியில் சேகரிக்கப்பட்ட 16 ஆம் நூற்றாண்டைச் சேர்ந்த சுடுமண் பொம்மைகள், தென்காசி காசி விஸ்வநாதர் திருக்கோயில் கோபுரத்தை புதுப்பிக்கும்போது கிடைத்த சுதைச் சிற்பங்கள், கல்லூரணியில் சேகரிக்கப்பட்ட 13 ஆம் நூற்றாண்டைச் சேர்ந்த சீன தேசத்து களிமண் பெண் உருவம், பாபநாசம் சொரிமுத்து அய்யனார் கோயிலில் இருந்து சேகரிக்கப்பட்ட பித்தளையால் ஆன கால் சிலம்புகள், பாண்டியர் காலத்து செப்பேடு, மருத்துவக் குறிப்புகளைக் கொண்ட ஓலைச் சுவடிகள், இராமாயண ஓவியச் சுவடி போன்ற சுவடிகளும், கோயில்களில் பயன்படுத்தப்படும் விசிறி, குடை, சாமரம், ஆலவட்டம் ஆகியவையும், கி.மு. முதலாம் நூற்றாண்டைச் சேர்ந்த முதுமக்கள் தாழி முதல் கி.பி. 19 ஆம் நூற்றாண்டைச் சேர்ந்த பீரங்கிக் கல் குண்டுகள், பூலித் தேவன் பயன்படுத்திய கவண் கற்கள் போன்றவையும் காட்சிக்கு வைக்கப்பட்டுள்ளன.  

இந்த அருங்காட்சியகமானது குற்றால மலைப்பகுதிகளிலுள்ள வேடர் மற்றும் பழங்குடிகள் ஆகியவர்களின் வரலாற்றை ஆய்வதற்கு முதன்மையாக நிறுவப்பட்டது. இதனால் பழங்குடியின மக்கள் பயன்படுத்திய மர உரல், தேன் குடுவை, வில், எலிப்பொறி, மரத்தால் ஆன கொண்டை ஊசி, என காண அரிதான பழங்குடி மக்களின் பல்வேறு பொருட்கள் இங்கு காட்சிக்கு வைக்கப்பட்டுள்ளன.  

## ஆற்றுவெளி நாகரிகம்
அழுதகன்னி ஆற்றுப்படுகையில் கற்காலச் சமூகத்தைச் சேர்ந்த மக்களின் நில அடையாளக் கற்குவைகளும் அவர்கள் பயன்படுத்திய பெருங்கற்கால ஆயுதங்கள், குறுனிக்கற்கால ஆயுதங்கள் போன்றவை 1980களில் தமிழக தொல்லியல் ஆய்வுத்துறையால் கண்டுபிடிக்கப்பட்டன.  

## படக்காட்சியகம்
குற்றாலம், தொல்லியல் அருங்காட்சியகத்தில் உள்ள சில தொன்மை வாய்ந்த படிமங்கள்:
# சிந்து

**சிந்து** என்ற தலைப்பு பின்வரும் கட்டுரைகளில் ஏதேனும் ஒன்றைக் குறிக்கலாம்:  
- பி. வி. சிந்து - இந்திய இறகுப்பந்தாட்ட வீராங்கனை
- சிந்து, சிற்றிலக்கியம்
- காவடிச் சிந்து - பாவகைகளில் ஒன்று
- கொலைச்சிந்து - கதைப்பாடல்ககளில் ஒன்று
- சிந்துவெளி நாகரிகம் - ஒரு ஆற்றுச் சமவெளி நாகரிகம்.
- சிந்து ஆறு - இந்தியா மற்றும் பாகிஸ்தான் தொடர்புடைய ஒரு நதி.
- சிந்து மாகாணம் - பாகிஸ்தானிலுள்ள ஒரு மாகாணம்.
- சிந்து பைரவி - ராகம்.

---
# அத்தியூர்க் கோவை

**அத்தியூர்க் கோவை** என்பது பெருமாள்மீது பாடப்பட்ட கோவை நூல்.  

இந்த நூலின் பாடல் ஒன்று இலக்கண விளக்கம் என்னும் நூலுக்கு எழுதிய உரையில் மேற்கோளாகக் காட்டப்பட்டுள்ளது.  

:அடங்கா அசுரர் குலமறுத் தோர்அந்தி யூர்வென்றி  
:மடங்காத நேமி வரதர்தன் நாட்டில்தன் மைந்தனுடன்  
:முடங்காமல் அந்த மனைவியும் போய்முயன்(று) ஊரனுடன்  
:தடங்காவும் யாறும் குளனும்சென் றாள்தட வும்தக்கதுவே.  
;பாடல் சொல்லும் பொருள்  
:காஞ்சிபுரத்து அத்தியூர் வரதன் நாட்டில் மனைவி ஊரனுடன் தடவு, யாறு, குளன் முதலானவற்றைக் கடந்துசென்றாள். இதுதான் அவளுக்குத் தக்க செயல்.  
;காலம்  
:இந்த நூலின் பா நடையையும், பாடற்பொருளையும் கருத்தில் கொண்டு எண்ணும்போது இது 15ஆம் நூற்றாண்டு தூல் எனலாம்.  

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு
# சண்முக கவசம்


**சண்முக கவசம்** என்பது, முருகப் பெருமான் மீது பாம்பன் குமரகுருதாச சுவாமிகளால் இயற்றப்பட்ட பாடல்களின் தொகுப்பு ஆகும். அறுசீர்க் கழிநெடிலடி ஆசிரிய விருத்தமாக 30 பாடல்கள் அத்தொகுப்பில் அமைந்துள்ளது.  

## பாம்பன் குமரகுருதாச சுவாமிகள்

இவர் முருகபெருமானை வழிபட்டு வந்த ஓர் தமிழ்த்துறவி ஆவார். திருஞானசம்பந்தர், அருணகிரிநாதர் வழியில் சித்திரக் கவிகள் எழுதியுள்ளார். தனது வாழ்நாள் முழுவதும் தமிழுக்கும் சைவ நெறியாகிய குகப்ரம்ம நெறிக்கும் தனது பாடல்களாலும், சாத்திரங்களாலும் தொண்டாற்றினார். முருகனின் வழிபாடாக இவர் இயற்றிய பாடல்கள் 6666. இவை ஆறு மண்டலங்களாகப் பிரிக்கப்பட்டுள்ளன. இவர் இயற்றிய பாடல்களுள் **சண்முக கவசம்** மிகவும் புகழ்பெற்றது.  

## பாடல் சிறப்புகள்
அகர வரிசையில், *அ*-னாவில் தொடங்கும் இப்பாடல் தொகுப்பானது, *அ* முதல் *ஔ* வரையிலான உயிரெழுத்துகளையும், *க* முதல் *ன* வரையிலான மெய்யெழுத்துகளையும் முதல் எழுத்துகளாக கொண்டு அறுசீர்க் கழிநெடிலடி ஆசிரிய விருத்தத்தில் எழுதப்பட்டுள்ளது.
# மும்பையின் ஏழு தீவுகள்



**மும்பையின் ஏழு தீவுகள்** இது இந்தியாவின், மும்பை தீவுக்கூட்டத்தை குறிப்பதாகும். அவை  
1. மாகிம்
1. வோர்லி
1. பரள்
1. மசாகன்
1. மும்பை
1. கொலாபா
1. கிழவித் தீவு (சின்ன கொலாபா)

## மும்பை வரலாறு
கிமு மூன்றாம் நூற்றாண்டில், மௌரியப் பேரரசு பம்பாயின் ஏழு தீவுகளை இந்து மற்றும் புத்த பண்பாட்டின் மையமாக மாற்றியது. பின்னர், போர்ச்சுகீசியர்களும் அவர்களைத் தொடர்ந்து பிரித்தானிய கிழக்கிந்திய நிறுவனமும் குடியேறுவதற்கு முன்னர் அந்த தீவுகள் வெற்றிபெற்ற உள்நாட்டு பேரரசுகளின் கட்டுப்பாட்டில் இருந்தன.அவை ஒருங்கிணைக்கப்பட்டு, இந்நகரம் **பம்பாய்** என்று பெயரிடப்பட்டது. 18ஆம் நூற்றாண்டின் நடுவில், இது ஒரு முக்கிய வணிக நகரமாக உருவானது.  

19ஆம் நூற்றாண்டின் போது பொருளாதார மற்றும் கல்வி வளர்ச்சி நிலைகள் இந்நகரை பெருமைப்படுத்தின . 20ஆம் நூற்றாண்டின் போது, இது இந்திய விடுதலைப் போராட்டத்தில் ஒரு வலிமையான தளமாக இது விளங்கியது. 1947ல் இந்தியா விடுதலை பெற்ற போது, இந்நகரம் பம்பாய் மாநிலத்துடன் இணைக்கப்பட்டது. 1996ல், பம்பாய் மும்பை என்று பெயர் மாற்றப்பட்டது.
# அனுராதபுர இராச்சியம்



**அனுராதபுர இராச்சியம்** (*Anuradhapura Kingdom*) அல்லது **அனுராதபுர இராசதானி** ( என்பது பண்டைய இலங்கையின் இரண்டாவது இராச்சியம் ஆகும். கி.மு. 377 ஆம் ஆண்டில் பண்டுகாபய மன்னானால் இவ்விராச்சியம் நிறுவப்பட்டது. இது இலங்கையில் அதிக காலம் ஆட்சியில் இருந்த இராசதானி ஆகும். அவனே அனுராதபுரத்தைத் தலைநகரமாக மாற்றினான். அனுராதபுர இராச்சியத்தின் மிகவும் குறிப்பிடத்தக்க நிகழ்வாக நாட்டிற்கு புத்த மதம் அறிமுகமானதைக் குறிப்பிடலாம். இவ்விராச்சியம் கிட்டத்தட்ட 1500 ஆண்டுகள் இருந்தது. இவ்விராச்சியத்தின் அதிகாரம் நாடு முழுவதும் நீடித்திருந்தது. எனினும் ஆங்காங்கே சில சுதந்திரப் பிரதேசங்களின் வளர்ச்சியை இவ்விராச்சியத்தினால் கட்டுப்படுத்த முடியவில்லை.
# பொலன்னறுவை இராச்சியம்



**பொலன்னறுவை இராச்சியம்** (*Polonnaruwa Kingdom*) அல்லது **பொலன்னறுவை இராசதானி** என்பது அனுராதபுர இராச்சியம் சோழர்களால் கைப்பற்றப்பட்ட பின்னர் அவர்களால் இலங்கையில் உருவாக்கப்பட்ட இராச்சியம். இது முதலில் **மும்முடிச் சோழ மண்டலம்** என அழைக்கப்பட்டது. பின்னர் சிங்கள மன்னர்களால் ஆட்சி செய்யப்பட்டது. இலங்கை நீர்வள நாகரிகத்தின் பொற்காலமாக இதனைக் குறிப்பிடலாம்.  

## வரலாறு
அநுராதபுர காலத்தின் போது பொலன்னறுவை புகழ் வாய்ந்த நகரமாகக் காணப்பட்டது. ஐந்தாம் மகிந்தன் அனுராதபுர இராசதானியை ஆட்சி செய்த போது இராசேந்திர சோழன் என்ற சோழ மன்னனால் இராசரட்டை கைப்பற்றப்பட்டது, பின் அப்பகுதி சோழப்பேரரசின் பகுதியாகியதுடன் அது 'மும்முடிச் சோழ மண்டலம்' எனப்பெயரிடப்பட்டது. பின்னர் இராஜ ராஜ சோழனால் உருகுணையில் ஐந்தாம் மகிந்தன் பிடிபட்டு சோழ நாட்டிற்கு கைதியாக கொண்டு செல்லப்பட்டான். சோழர்களால், மகாவலி கங்கையால் சூழப்பட்ட பொலன்னறுவை தலைநகரமாக தெரிவு செய்யப்பட்டது. பொலன்னறுவை சோழர்களால் **ஜனநாதபுரம்** என்று அழைக்கப்பட்டது. சோழர்கள் 52 ஆண்டுகள் இங்கு ஆட்சி செய்தார்கள். சோழர்களை தோற்கடித்த முதலாம் விஜயபாகு பொலன்னறுவையின் முதலாவது சிங்கள மன்னனாவான். இவன் விகாரைகள் பலவற்றை அமைத்தான். இவ்வரசன் பாண்டியர்களோடு திருமண ஒப்பந்தங்களைச் செய்தான்.  

### முதலாம் பராக்கிரமபாகு (கி.பி.1153 தொடக்கம் கி.பி.1186)
பொலன்னறுவையின் முதன்மையான ஆட்சியாளன் ஆவான். பராக்கிரம சமுத்திரத்தைக் கட்டிய பெருமை இவனையே சாரும்.  

### ஏனைய ஆட்சியாளர்கள்
முதலாம் பராக்கிரமபாகுவின் பின் நிசங்கமல்லன் ஆட்சி செய்தான். பின்னர் சில பலமற்ற அரசர்களும் அரசிகளும் ஆட்சி செய்தார்கள்.  

### வீழ்ச்சி
கலிங்க மாகன் உடைய படையெடுப்புடன் பொலன்னறுவை இராச்சியம் வீழ்ச்சியுற்றது. இவன் கி.பி.1215 இல் பலம்வாய்ந்த ஏறக்குறைய 24000 பேரினைக்கொண்ட கேரளப்படையை கொண்டு இலங்கையை ஆக்கிரமித்தான்.  

## கலை மற்றும் பண்பாடு
கலைகள் அதிகம் வளர்ச்சியடைந்த காலமாக இதனைக் குறிப்பிட முடியும். பொலன்னறுவை காலக் கட்டடங்கள் இதனைப் பறைசாற்றுகின்றன. பொலன்னறுவை காலச் சந்திரவட்டக்கல்லில் இந்து மதத்தின் செல்வாக்கை அறியலாம். அனுராதபுர சந்திரவட்டக்கல்லில் காணப்பட்ட எருது வடிவம் பொலன்னறுவை காலச் சந்திரவட்டக்கல்லில் இருந்து நீக்கப்பட்டமை இதற்கு ஆதாரமாகும்.  

## மதங்கள்
பௌத்த மதமே பிரதானமான மதமாகும். எனினும் சோழர் ஆட்சிக்காலத்தில் இலங்கையில் இந்து மதம் நன்றாகப் பரவியது. பிற்காலத்தில் ஆட்சிக்கு வந்த முதலாம் பராக்கிரமபாகு மன்னன் முதலியோர் பௌத்த மதத்தில் நிலவிய பிரிவினைகளை ஒழித்தனர். இதன் மூலம் பௌத்த மதம் வளர்ச்சியுற்றது. இலங்கை மக்களின் கலாச்சாரத்தில் பெளத்த மதம் பின்னிப்பிணைந்து காணப்பட்டது.  

## பொருளாதார நிலமை
### விவசாயம்

### கைத்தொழில்
உலோகக் கைத்தொழில் உயர்மட்டதில் காணப்பட்டது, போர்ப்படைக்குத்தேவையான கருவிகள், சிலைகள் என்பன உருவாக்கப்பட்டன. வீடு கட்ட செங்கல்லையும் மரத்தையும் பயன்படுத்தினர். புடவை, சுரங்கக் கைத்தொழில்களும் அக்காலத்தில் மேற்கொள்ளப்பட்டன.  

## கல்வி
## அரச பாடசாலைகள், தனியார் கல்வி நிறுவனங்கள் இம்மாவட்ட மக்களின் கல்வி வளர்ச்சிக்கு பங்களிப்பு செய்கின்றன.
## காட்சியகம்
# அத்துவாக் கட்டளை

**அத்துவாக் கட்டளை** என்பது ஒரு சிறிய நூல். இது உரைநடையில் உள்ளது.  

அத்துவா என்பது ஒரு சமயநெறி. இதில் வழி, மந்திரம், பதம், வண்ணம், புவனம், தத்துவம் என்னும் ஆறு அத்துவாக்கள் உள்ளன. இவற்றை விளக்குவது இந்த நூல்.  

அத்துவா என்பது வடமொழித்தொடர். ‘துவா’ என்றால் இரண்டு. ‘அத்துவா’ என்றால் இரண்டாக இல்லாமை. அதாவது ஒன்று. தானும் இறைவனும் ஒன்று, தனக்குள்ளை இறைவன், இறைவனுக்குள்ளே தான் எனக் காணும் நெறி அத்துவாநெறி.  

திருமந்திரம் எட்டாம் தந்திரத்தில் அத்துவாக்கள் பற்றிக் கூறும் மூன்று பாடல்கள் உள்ளன.  

## இவற்றையும் காண்க
- இந்துமதப் பிரிவினைகள்
## மேற்கோள்
# அபங்கம்

**அபங்க்** அல்லது **அபங்கம்** (மராத்தி: अभंग) என்பது இந்தியாவின் மகாராட்டிரா மாநிலத்தின் பண்டரிபுரம் நகரத்தில் விட்டலர் கோயிலில் குடிகொண்டுள்ள பகவான் கிருஷ்ணர் என்ற விட்டலரைப் போற்றி ஞானேஷ்வர், ஏகநாதர், நாமதேவர், ஜனாபாய், சோகாமேளர், துக்காராம், புரந்தரதாசர் போன்ற வைணவ சமய வர்க்காரி நெறியில் வாழ்ந்த சாதுக்கள் மராத்தி மொழியில் பாடிய பஜனைப் பாடல்கள் ஆகும். *அபங்கம்* என்ற மராத்திய மொழிச் சொல்லிற்கு இடையீடு அற்ற பஜனைப் பாடல்கள் என்று பொருளாகும். இந்த அபங்கங்கள் ஐயாயிரத்திற்கும் மேற்பட்டுள்ளது.  

ஒவ்வொரு ஆண்டும் ஆடி மற்றும் கார்த்திகை மாத ஏகாதசி அன்று, மகாராட்டிரா, வட கர்நாடகா மற்றும் தெலுங்கானா போன்ற மாநில வர்க்காரி நெறியைப் பின்பற்றும் விட்டலரின் பக்தர்கள் பண்டரிபுரம் விட்டலர் கோயிலிலுக்கு புனித யாத்திரையின் போது தம்புராவை இசைத்துக் கொண்டே, அபங்கம் எனும் பஜனைப் பாடல்களை பாடிக் கொண்டுச் செல்வது வழக்கம்.
# பி. ஏ. சங்மா



**பூர்னோ அகிடோக் சங்மா** (1947-2016) என்பவர் ஒரு இந்திய அரசியல்வாதி. மக்களவைத் தலைவராகவும் மேகாலயா முதலமைச்சராகவும் பதவி வகித்தவர். தேசியவாத காங்கிரசு கட்சியின் (NCP) நிறுவனர்களில் ஒருவர். இந்திய மக்களவைக்கு எட்டுமுறை தேர்ந்தெடுக்கப்பட்டார்.  

## பிறப்பும் படிப்பும்
மேகாலயா மாநிலத் தலைநகர் ஷில்லாங்கில் பழங்குடியின வகுப்பைச் சார்ந்த குடும்பத்தில் 1947ஆம் ஆண்டு செப்டம்பர் 1 அன்று பி. ஏ. சங்மா பிறந்தார். அங்குள்ள புனித அந்தோணி கல்லூரியில் பி.ஏ பட்டம் பெற்றார். பின்பு, திப்ருகர் பல்கலைக்கழகத்தில் சர்வதேச உறவுகளில் எம்.ஏ பட்டம் பெற்றார். பின்பு எல்.எல்.பி பட்டமும் பெற்றார்.  

## அரசியல் வாழ்க்கை
1973இல் இளைஞர் காங்கிரஸில் துணைத் தலைவராக தேர்ந்தெடுக்கப்பட்டார். பின்பு தலைவராகவும் தேர்ந்தெடுக்கப்பட்டு அரசியலில் பரிணாம வளர்ச்சி அடைந்தார். 1975 - 1980 களில் மேகாலயா மாநில காங்கிரஸ் கட்சியின் பொதுச் செயலாளராகவும் தேர்ந்தெடுக்கப்பட்டார். 1988-1990 வரை மேகாலயா மாநில முதல்வராக இருந்தார்.  

காங்கிரஸ் கட்சியுடன் எழுந்த கருத்து வேறுபாட்டின் காரணமாக சரத்பவார், தாரிக் அன்வர் ஆகியோருடன் சேர்ந்து தேசியவாத காங்கிரஸ் என்னும் கட்சியைத் தொடங்கினார். பின்பு அக்கட்சியின் தலைவரான சரத் பவார் காங்கிரஸ் கட்சியின் கொள்கைகளை பின்பற்றுவதை எதிர்த்து தேசிய திரிணமூல் காங்கிரஸ் கட்சியுடன் தன்னை இணைத்து கொண்டார். பின்பு அக்கட்சியில் இருந்து விலகி மீண்டும் தேசியவாத காங்கிரஸ் கட்சியில் சேர்ந்தார்.  

## மக்களவையில்
இந்திய மக்களவையின் 6ஆவது, 7ஆவது, 8ஆவது, 10ஆவது, 11ஆவது, 12ஆவது, 13ஆவது, 14ஆவது அவைகளில் தேர்ந்தெடுக்கப்பட்டார். கடைசியாக, மேகாலயாவின் எட்டாவது சட்டமன்றத்திற்கு மேற்கு காரோ குன்று மாவட்டத்தின் டுரா மக்களவைத் தொகுதியிலிருந்து தேர்ந்தெடுக்கப்பட்டார்.  

### மந்திரி பதவியும், மக்களவைத் தலைவர் பதவியும்
- 1991 - 1993 - மத்திய நிலக்கரித் துறை இணை அமைச்சர்
- 1993 - 1995 - மத்திய தொழிலாளர் துறை இணை அமைச்சர்
- 1995 - 1996 - மத்திய தகவல் மற்றும் ஒளிபரப்புத் துறை காபினெட் அமைச்சர்
- 1996 - 1998 - மக்களவைத் தலைவர்

2012இல் நடைபெற்ற இந்தியக் குடியரசுத் தலைவர் தேர்தலில் போட்டியிடுவதற்கு ஆதரவு திரட்டினார். இவரை ஆதரிக்கப்போவதாக தமிழ்நாடு முதலமைச்சர் செ. செயலலிதாவும், ஒடிசா முதலமைச்சர் நவீன் பட்நாயக்கும் ஆதரவு தெரிவித்தனர்.
# தப்லீக் ஜமாஅத்



**தப்லீக் ஜமாஅத்** (உருது: تبلیغی , இந்தி: तबलीग़ी ), இது முஸ்லிம்களுக்கு மத்தியில் மட்டும் பிரச்சாரம் செய்யும் ஓர் இஸ்லாமிய இயக்கமாகும், இதனை மவுலனா முஹம்மது இல்யாஸ் (ரஹ்) அவர்கள் துவங்கினார்கள். ‌‌தப்லீக் ஜமாஅத் இறுதித் தூதர் முஹம்மது நபியின் காலத்தில் இருந்ததைப் போலவே முஸ்லிம்கள் இஸ்லாத்தை பின்பற்றுமாறு பிரச்சாரம் செய்கிறது. இது 20 ஆம் நூற்றாண்டின் மிகவும் செல்வாக்கு மிக்க இஸ்லாமிய மத இயக்கங்களில் ஒன்றாக கருதப்படுகிறது. இதன் தலைமையகம் டெல்லி நிஜாமுதீன் பகுதியில் அமைந்துள்ளது.  

இந்த அமைப்பு இன்று 150 நாடுகளில் பரவியுள்ளது. இந்த ஜமாஅத் இந்தியா, பாகித்தான், வங்காளம் போன்ற நாடுகளை மையமாகக் கொண்டுள்ளது.  

இந்திய சுதந்திரத்திற்கு முன்பு இந்தியாவில் முஸ்லீம்களை விட இந்துக்கள் அதிகமாக இருக்கும் கால கட்டத்தில் முஸ்லீம்களிடத்தில் தொழுகையில்லாமல், இந்துக்களுடைய கலாசாரத்தை முஸ்லீம்கள் சிறிது சிறிதாக பின்பற்ற ஆரம்பித்தார்கள். இதனைக்கண்ட மௌலான இல்யாஸ் (ரஹ்) அவர்கள் கவலையினால் "முஸ்லீம்கள் முஸ்லீமாக வாழவேண்டும் ,அவர்களை பள்ளியின் பக்கம் ஒன்றிணைக்க இணைக்கவேண்டும்" என நினைத்துள்ளார்.  

அதற்காக 1926- ல் தொடங்கப்பட்டது தான் இந்த தப்லீக் ஜமாத் . "தப்லீக் ஜமாத்" என்பதற்கு "நம்பிக்கையை வலுப்படுத்த வந்த சமுதாயம்" என்று பொருள் காணப்படுகிறது.1946- ல் அமெரிக்கா, ஆசியா, மலேசியா இதைப்போன்ற நாடுகளுக்கும் தப்லீக் ஜமாத் விரிவடைந்தது.
# தொல்லியல் அருங்காட்சியகம், பூம்புகார்

**பூம்புகார் கடலடி அருங்காட்சியகம்** என்பது மயிலாடுதுறை மாவட்டம் சீர்காழி வட்டம் பூம்புகார் பகுதியிலுள்ள தமிழ்நாடு அரசு தொல்லியல் துறையின் அருங்காட்சியகம் ஆகும். இது 1997ல் ஆரம்பிக்கப்பட்டது. இந்தியாவிலுள்ள ஒரே கடலடி அருங்காட்சியகம் என்ற தனிச்சிறப்பு பெற்றது இது.  

## காட்சிப் பொருட்கள்
சிரட்டைச் சில்லிகள், புத்தர் தலை மற்றும் புத்தர் பாத உருவாரம், பெருங்கல் மணிகள், உரோமானிய மற்றும் சீன பானை ஓடுகள், அழகன்குளம் ஆய்வில் கண்டறியப்பட்ட முத்திரைப் பானை ஓடுகள், மரக்கலைப் பொருட்கள், வட்டக்கிணறு, பெருங்கற்கால சேர்ப்பொருட்கள், சீனச் சாடிகள், பிரித்தானிய குளிர்ச் சாடிகள், ஈயக்கட்டிகள், புத்தர் சிலை, சிலம்பு, ஐயனார் கற்சிலை, கப்பல் மாதிரி பொம்மைகள் போன்றவை காட்சிக்கு வைக்கப்பட்டுள்ளன.  

## மூலம்

தமிழக தொல்லியல் துறை வலைதளம்
# குரும்பப்பட்டி வன உயிரியல் பூங்கா

**குரும்பப்பட்டி வன உயிரியல் பூங்கா** சேலம் மாவட்டத்தில் உள்ள சுற்றுலாத்தலமாகும். ஏற்காடு மலையின் அடிவாரத்தில் இயறகை எழில் சூழ்ந்த இடத்தில், குரும்பப்பட்டி வன உயிரியல் பூங்கா அமைந்துள்ளது. 1981-ஆம் ஆண்டு குரும்பப்பட்டி உயிரியல் பூங்கா துவங்கப்பட்டது. முதலில், 11 ஹெக்டர் பரப்பில் அமைந்திருந்த பூங்கா தற்போது, 31.73 ஹெக்டேர் பரப்பளவில் விரிவுபடுத்தப்பட்டு, விலங்குகள் எண்ணிக்கையும் அதிகரிக்கப்பட்டுள்ளது. இதில் மான் பூங்காவிற்காக மட்டும் 1.5 ஹெக்டேர் ஒதுக்கப்பட்டுள்ளது. சேலம் மற்றும் சுற்றுவட்டாரப் பகுதி மக்களின் பொழுது போக்கு தளங்களில் குரும்பப்பட்டி பூங்கா முக்கிய இடம் வகிக்கிறது.  

இங்கு பல்வேறு வகையான குரங்குகள், புள்ளி மான்கள், வெள்ளை மயில், முதலை, யானை மற்றும் வெளிநாட்டுப் பறவைகள் உள்ளிட்டவைகள் கூண்டுகளிலும், திறந்தவெளியிலும் விடப்பட்டுள்ளது.  
வண்டலூருக்கு அடுத்தபடியாக சேலம் குரும்பப்பட்டி பூங்கா பெரியதாகும். வண்டலூர் மிருகக்காட்சி சாலையிலிருந்து ஆறு கடமான்கள் பெரிய கூண்டுகளில் அடைத்து கொண்டுவரப்பட்டு, குரும்பப்பட்டி வன உயிரியல் பூங்காவிலுள்ள மான் பூங்காவில் விடப்பட்டது. மதுரை அழகர் கோவிலில் பராமரிக்கப்பட்டு வந்த 60 வயதான ஆண்டாள் என்ற பெண் யானைக்கு, உடல் நிலை முடியாத காரணத்தால், அந்த யானையை பராமரிக்கும் பொறுப்பு, சேலம் வனத்துறையிடம் ஒப்படைக்கப்பட்டது.  

- தினமலர்
# அத்துவித சாரம்

**அத்துவித சாரம்** என்பது சாத்திரம் கூறும் ஒரு சிறுநூல். கமலை ஞானப்பிரகாசர் என்பவரால் பாடப்பட்டது. இந்நூலின் காலம் 16ஆம் நூற்றாண்டு. இதில் காப்புச் செய்யுள் ஒன்றும் 60 விருத்தப் பாடல்களும் உள்ளன. அத்துவிதமாய் தனக்குள் விளங்கும் மோனகுருவைத் தனக்கு ஞானம் நல்கும்படி இதன் காப்புச் செய்யுள் வேண்டுவது புதுமையாக உள்ளது.  

மாணவன் வினாவுக்குக் குரு விடை சொல்வது போலப் பாடல்கள் அமைந்துள்ளன.  
:உருவாகி அருவாகி ஒளியு மாகி  
::உள்ளாகி வெளியாகிப் புறம்பு மாகிக்  
:கருவாகிச் சராசரம்ஐம் பூதமாகி  
::காந்த தத் துவமாகிக் கண்டோர்க்(கு) அன்று  
:குருவாகி ஞானமுமாய்க் குணமுமாகிக்  
::கொண்டதோர் அத்துவித துவைத மாகி  
:அருளாகிச் சச்சிதா னந்தம் ஆகி  
::அன்பர்களின் மனமாகி ஆனவாறே.  
இந்தப் பாடலில் இவரது ‘மெய்யுணர்வு’ புலனாகிறது.  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005

## அடிக்குறிப்பு
# அதிகாரப்பிள்ளை அட்டவணை


**அதிகாரப்பிள்ளை அட்டவணை** என்னும் பெயரில் இரு நூல்கள் உள்ளன.  
- ஒன்று சிவஞான வள்ளல் இயற்றியது.
- மற்றொரு நூலின் ஆசிரியர் பெயர் தெரியவில்லை.
இந்தப் பெயர் தெரியாத நூலாசிரியர் சிவானந்த மாலை, தத்துவ விளக்கம், திருநெறி விளக்கம் போன்ற நூல்களையும் இயற்றினார் என்பர். இது பொருந்தாது என்பது மு. அருணாசலத்தின் கருத்தாகும்.  
- இந்த நூலின் காலம் 15ஆம் நூற்றாண்டு ஆகும்.

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# அறுகாலி


**அறுகாலி** (Hexapoda) என்பது விலங்கியலில், கணுக்காலித் தொகுதியின் ஒரு துணைத் தொகுதியாகும். இத்துணைத்தொகுதி உயிர்களுக்கு மூன்று இணை கால்கள் உள்ளன. இவை பொதுவாக சிறகுள்ள மற்றும் சிறகற்ற உயிரிகளாகவுள்ளன. சிறகுள்ளவைகள் பூச்சியினம் என்றும் மற்றும் சிறகில்லாதவைகள் கொலம்பொலா, ப்ரோடுரா, மற்றும் டைப்லுரா என்றும் வகைப்படுத்தப்படுகின்றன.  

## புறத்தோற்றம்
முன்புற தலை, மார்பு பகுதி, மற்றும் பின்புற வயிறு என்று மூன்று பகுதிகள் அறுகாலிகளின் உடலில் உள்ளன. உணர்கொம்புகள், தாடை, உதடு போன்றவை பொதுவாக தலைப்பகுதியில் உள்ளன. மார்பு பகுதியில் மூன்று இணைகால்கள் மற்றும் சிறகுகள் உள்ளன.
# 19 ஆம் நூற்றாண்டுத் தமிழ் நூல்கள்



19-ஆம் நூற்றாண்டு தமிழ் இலக்கிய மறுமலர்ச்சிக் காலமாக அறியப்படுகிறது. இக்காலத்தில் பழம் தமிழ் நூல்கள் மீட்டெடுக்கப்பட்டு பதிக்கப்பட்டன, உரையெழுதப்பட்டன, ஆய்வுசெய்யப்பட்டன. இன்று எமக்கு கிடைக்கும் சங்க இலக்கியங்களில் பல இக்காலத்திலேயே முதலில் அச்சேறின. சமயம், அரசியல், அறிவியல் என தமிழில் பல துறைகளில் நூற்றுக் கணக்கான நூல்கள் இக்காலத்தில் அச்சிடப்பட்டன.  

அ. தாண்டவராய முதலியார், சிவக்கொழுந்து தேசிகர், திருத்தணிகை விசாகப் பெருமாளையர், களத்தூர் வேதகிரி முதலியார், புஷ்பரதஞ்செட்டியார், ஆறுமுகநாவலர், சி.வை. தாமோதரம் பிள்ளை, அயோத்திதாசர், மழவை மகாலிங்கையர், உ.வே. சாமிநாதையர், ச. வையாபுரிப்பிள்ளை உட்பட்டோர் ஓலைச்சுவடிகளைக் கண்டறிந்து, ஆய்ந்து பதிப்பித்ததில் முக்கியப் பங்களிப்பு வழங்கியவர்கள்.
# ஈட்டியெழுபது



**ஈட்டியெழுபது**, ஒட்டக்கூத்தரால், செங்குந்தர் இனத்தைச் சார்ந்த மக்களைப் பற்றிய 70 பாடல்களின் தொகுப்பாகும். செங்குந்தர்கள் தம்முடைய பெருமையைப் பாடுமாறு ஒட்டக்கூத்தரைக் கேட்டதாகவும், அவர் அதற்கு மறுத்துவிட்டதால், செங்குந்தர்கள் தங்களுடைய தலைகளை அரிந்து சிரச்சிங்காதனம் செய்ததாகவும், அதன்பிறகே, அவர் ஈட்டியெழுபது இயற்றியதாகவும் அறிய வருகிறது. இப்பாடல்களில் செங்குந்தர் மரபினரின் பெருமையைப் பறைசாற்றுகிறது.  

சைவ சமயத்தில் சிறந்து விளங்கிய புகழையும், முருகப் பெருமானுக்கும், செங்குந்தர்களுக்கும் இருந்த தொடர்பையும், வங்காள தேசம், யாழ்ப்பாணம் முதலியவற்றை வென்ற கதைகளையும், சோழ அரசர்களுக்கும், செங்குந்தர்களுக்கும் புலிக்கொடி சின்னமாக விளங்கியதினையும், செங்குந்தர் மரபில் சிறந்து விளங்கிய முக்கிய நபர்களைப் பற்றியும் புகழ்ந்து பாடப்பெற்ற நூலாகும்.  

## ஓட்டக்கூத்தர் கீழ்க்கண்ட சிற்றரசர்களைப் பற்றி ஈட்டி எழுபது நூலில் எழுதியுள்ளார்
- பழுவூர் வீரன்
- பழுவை நாராயணன்
- கச்சித்தனியன் முதலியார்
- ஒற்றியூரான்
- களந்தையரசன்
- புற்ரிடங்கொண்டான்
- கோளாந்தகன்
- புலியூர்ப் பள்ளி கொண்டான்
- பிணவன் முதலியார்
- கண்டியூரான்
- முதுகுன்றமணியன்
- தஞ்சை வேம்பன்
# திரிபு (அறிவியல்)


## திரிபு

பொருளின் மீது உருக்குலைவு விசை செயல்படும் பொது அதன் பரிமாணத்தில் ஏற்படும் மாற்றத்திற்கும், ஆரம்ப பரிமாணத்திற்குமிடையே உள்ள தகைவு திரிபு எனப்படும்.  

திரிபு = பரிமாண மாற்றம்/ ஆரம்ப பரிமாணம்  

## திரிபின் வகைகள்

திரிபு மூன்று வகைப்படும்.  

- நீட்சித் திரிபு
ஒரு கம்பியின் ஒரு முனையை இறுக்கமாக பொருத்தி மறுமுனையில் விசை செயற்படுத்தும் போது அதன் நீளம் அதிகரிக்கிறது.இதில் ஏற்படுகின்ற திரிபினை நீட்சித் திரிபு எனலாம். எனவே நீளத்தில் ஏற்படுகின்ற நீள அதிகரிப்பிற்கும், ஆரம்ப நீளத்திற்கும் உள்ள தகவே நீட்சித் திரிபு ஆகும்  

நீட்சித் திரிபு= நீள அதிகரிப்பு/ ஆரம்ப நீளம்  

- சறுக்குப் பெயர்ச்சி திரிபு

ஒரு பொருளின் மீது விசை செயற்படும் போதும், அதன் நீளம் அல்லது பருமன் ஆகியவற்றில் மாற்றம் ஏற்படாமல், உருவத்தில் மட்டும் மாற்றம் ஏற்படலாம். பொருளின் மீது தொடுவியல் விசை செயற்படுத்தும் போது அப்பொருள் திருப்பு விளைவிற்கு உட்பட்டு பொருளிலுள்ள அடுக்குகளுக்கு இடையே சார்புப்பெயர்ச்சி தோன்றுகிறது. எதனை சறுக்குப் பெயர்ச்சி என்பர். அடுக்கு சுற்றப்படுகின்ற கோணத்தினை சறுக்குப்பெயர்ச்சிக்கோணம் என்பர். இவ்வகையான திரிபினை சறுக்குப் பெயர்ச்சி திரிபு எனலாம்.  

- பருமத்திரிபு
பரும மாற்றத்திற்கும்(v) சமநிலைப் பருமனுக்கும்(V) இடையிலான தகவு பருமத்திரிபு ஆகும்.  

பருமத்திரிபு = பரும மாற்றம்/ சமநிலைப்பருமன் (v/V)
# களிப்பொருபது



ஒட்டக்கூத்தர் *ஈட்டியெழுபது* என்னும் பிரபந்தம் பாடத் தங்கள் தலைகளை அரிந்து சிரச்சிங்காதனம் அமைத்த செங்குந்தத் தலைவர்களுடைய தலைகளும் உடல்களும் மீண்டும் முன்போல் தம்மில் சேருமாறு அவர் *எழுப்பெழுபது* என்னும் நூலை பாடியதால் உடலில் உயிர்பெற்று எழுந்த அதிசய்த்தினைக் கண்டவர் வியந்து பலரால் பாடப்பெற்ற பத்துப்பாடல்களின் தொகுப்பு இக் **களிப்பொருபது** ஆகும்.  

இந்நூல் மூன்றாம் குலோத்துங்கச் சோழனால் தொகுக்கப்பட்டது.
# அதிரகசியம்


**அதிரகசியம்** என்பது 15 ஆம் நூற்றாண்டைச் சார்ந்த ஒரு சைவ தமிழ் இலக்கியம் ஆகும். இதனை சிவஞான வள்ளல் இயற்றினார்.  

இந்த நூலில் 66 விருத்தங்கள் உள்ளன. ஆன்மா என்னும் உயிர் குருவைத் தேடிக் கண்டு பாடம் கேட்பதாக (உபதேசம் பெறுவதாகப்) பாடல்கள் அமைந்துள்ளன. ஆன்மாவின் குரு இறைவன். மேலும் இதில் துறவின் இலக்கணம் விரித்துரைக்கப்பட்டுள்ளது.  

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# அநுபூதி விளக்கம்

**அநுபூதி விளக்கம்** என்பது ஒரு சைவ இலக்கியம்.  
- இறைவனைக் கண்ட அனுவத்தில் பூரிப்பது அநுபூதி

இந்த நூலின் ஆசிரியர் சீர்காழிச் சிற்றம்பல நாடிகள்.  

இவரது ஞானாசிரியர் காழி-கங்கை மெய்கண்டார்.  

இந்த மெய்கண்டார் சிவனுணர்வு பற்றிக் கூறிய கருத்துக்களை மாணாக்கர் சிற்றம்பல நாடிகள் இந்த நூல் வடிவில் தந்துள்ளார்.  
- இந்த நூலில் 65 கண்ணிகள் உள்ளன.
- இதன் காலம் 14ஆம் நூற்றாண்டு.
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு
# எழுப்பெழுபது



**எழுப்பெழுபது** என்னும் நூல் ஒட்டக்கூத்தரால் பாடப்பெற்ற 70 - பாடல்களைக் கொண்ட தொகுப்பாகும். இந்நூலில் உள்ள வெறும் பன்னிரெண்டு பாடல்கள் மட்டுமே தற்போது கிடைத்திருக்கின்றது.  
- காலம் 12ஆம் நூற்றாண்டு.

## எழுப்பெழுபது வரலாறு
செங்குந்தத் தலைவர்கள் தங்களுடைய இனத்தின் சிறப்புகளைப் பற்றி ஒட்டக்கூத்தரை பாடச் சொன்னதாகவும், அவர் மறுத்ததால், சிரச்சிங்காதனம் செய்ததாகவும் அறியவருகிறது. அவ்வாறு நடந்த பிறகு, தனித்தனியே இருந்த தலைகளும் உடல்களும் மீண்டும் முன்போல் தம்மில் சேருமாறு நாமகளை வேண்டியதால், சிரச்சிங்காதனம் செய்யப்பட்ட உடல்கள் மீண்டும் உயிர்பெற்று எழுந்ததாக சொல்லப்படுகிறது.  

## ஒட்டக்கூத்தர்

இவ்வாறு தன்னுடைய நாவன்மையால், பிரிந்த உடல்களை ஒன்று சேர்த்ததால், அவருக்கு ஒட்டக்கூத்தர் என்று பெயர் வந்ததாகவும் கூறப்படுகிறது.
# அறிவழகன் வெங்கடாசலம்



**அறிவழகன் வெங்கடாசலம்** (*Arivazhagan Venkatachalam*) என்பவர் ஒரு தமிழ்த் திரைப்பட இயக்குநர் ஆவார்.  

## இளமைக்காலம்
கோயம்புத்தூரில் பிறந்த இவர் திருச்சியில் இளநிலை கணினி பட்டப்படிப்பினை படித்தார். பின்னர் சென்னையில் அமைந்துள்ள எம்.ஜி.ஆர் அரசு திரைப்படக்கல்லூரியில் இயக்குதல் துறையில் பட்டம் பெற்றார். திரைப்படக்கல்லூரியில் இவர் எழுதி இயக்கிய 'புதினம்' என்னும் குறும்படம் அவருக்கு தமிழக அரசு விருதினை பெற்று தந்தது. இவர் இயக்குநர் ஷங்கரிடம் உதவி இயக்குநராக 'பாய்ஸ்' மற்றும் 'அந்நியன்' போன்ற திரைபடங்களில் பணியாற்றினார்.  

## திரைப்படத்துறை
திரைப்படக்கல்லூரியில் இவர் எழுதி இயக்கிய 'புதினம்' என்னும் குறும்படம் அவருக்கு தமிழக அரசு விருதினை பெற்று தந்தது. இவர் இயக்குநர் ஷங்கரிடம் உதவி இயக்குநராக 'பாய்ஸ்' மற்றும் 'அந்நியன்' போன்ற திரைபடங்களில் பணியாற்றினார். இவர் இயக்கிய முதல் திரைப்படமான 'ஈரம்' திரைப்படத்திற்கு சங்கர் எஸ் பிக்சர்ஸ் சார்பாக தயாரிக்க பெரும் வெற்றி பெற்றது. இவரின் 'ஈரம்' திரைப்படம் தமிழ் சினிமா வரலாற்றில் மிக முக்கிய திகில் திரைப்படமாக பதிவானது. விஜய் தொலைக்காட்சியின் சிறந்த திரைக்கதை மற்றும் இயக்கத்திற்கான விருதினை இயக்குநர் அறிவழகன் பெற்றார். ஆஸ்கார் பிலிம் ரவிசந்திரன் தயாரிப்பில் அடுத்த படமான 'வல்லினம்' துணிச்சலான கதையைக்கொண்டு வெளிவந்து அனைத்து தரப்பிலும் வெற்றி பெற்றது.  

## திரைப்படங்கள்
| வருடம் | திரைப்படம் |  |
| --- | --- | --- |
| 2009 | ஈரம் |  |
| 2014 | வல்லினம் |  |
| 2016 | ஆறாது சினம் |  |
| 2017 | குற்றம் 23 |  |
| 2025 | சப்தம் | } |
# கே. பத்மராஜன்


**கே.பத்மராஜன்** என்பவர் “தேர்தல் மன்னன் பத்மராஜன்” என அறியப்படும் ஒரு சாதனையாளர். சேலம் மாவட்டம் மேட்டூரை சேர்ந்த இவர் ஒரு ஓமியோபதி மருத்துவர். இவர் இந்தியாவில் நடைபெற்ற பல்வேறு தேர்தல்களில் பல முறை போட்டியிட்டு லிம்கா, கின்னசு போன்ற சாதனைப் புத்தகங்களில் சாதனையாளராக இடம் பெற்றிருக்கிறார்.  

## சாதனையாளர்
- இவர் கடந்த 1988 ம் ஆண்டு முதல் இந்தியநாட்டில் நடக்கும் பல்வேறு தேர்தல்களில் வேட்புமனு தாக்கல் செய்து வருகிறார்.
- இந்தியா முழுவதும் சட்டசபை, நாடாளுமன்றம் உள்ளிட்ட பல தேர்தல்களில் போட்டியிட்டு வருகிறார். கடந்த 2003 ம் ஆண்டு லிம்கா சாதனைப் புத்தகத்திலும், கின்னஸ் உலக சாதனை புத்தகத்திலும் இடம் பெற்றுள்ளார்.
# விக்கிப்பீடியா:புதிதாக உருவாக்கப்பட்ட கட்டுரைகள்

புதியன இப்பக்கத்தின் வாயிலாக, விக்கிப்பீடியாவில் உள்ள புதிதாக உருவாக்கப்பட்ட கட்டுரைகளை நீங்கள் பார்க்கவியலும். இப்பக்கத்தைப் பயன்படுத்திப் பயனர், பிறரின் வேலைகளைக் கண்காணிக்கவும், மதிப்பிடவும், திருத்தங்களைச் செய்யவும், தவறான பயன்பாட்டை அகற்றவும் முடியும். புதிதாக உருவாக்கப்பட்ட கட்டுரைகளுக்கான இணைப்பு விக்கிப்பீடியாவின் முதற்பக்கத்தின் மேலே கொடுக்கப்பட்டுள்ளது. இவ்வாறு செய்து இணைப்பு ஏற்படுத்தலாம்: புதியன  

இப்பக்கங்களில் செய்யப்பட்டுள்ள புதிதாக உருவாக்கப்பட்ட கட்டுரைகளை நீங்கள் பார்க்கலாம். [ 25] | [ 50] | [ 100] | [ 250] | [ 500]
# உம்மைக் குறி


**உம்மைக் குறி** (*Ampersand*) என்பது ஆங்கிலத்தில் இணைப்பிடைச் சொல்லான *And* என்பதைக் குறிக்கும் குறியீடாகும்.  

## சொற்பிறப்பியல்
இரண்டு சொற்களை இணைப்பதற்கு இக்குறியீடு பயன்படுத்தப்படுவதால், இது உம்மைக் குறி என அழைக்கப்படுகிறது. *And Per Se And* என்ற சொற்றொடரிலிருந்தே உம்மைக் குறி என்பதன் ஆங்கிலச் சொல்லான *Ampersand* எனுஞ்சொல் உருவாகியது.  

## பயன்பாடு
திருமணம் புரிந்த கணவரையும் மனைவியையும் விளிக்கும்போது உம்மைக் குறி பயன்படுத்தப்படுகிறது (எ-டு: திரு. & திருமதி காந்தி).  

ஆங்கிலத்தில் *And*இற்குப் பதிலாக உம்மைக் குறி பயன்படுத்தப்படுவதும் உண்டு (எ-டு: *Dog & Cat*).  

## கணினியியல்
| மீப்பாடக் குறிமொழி |
| --- |

பெரும்பாலான விசைப்பலகைகளில் மாற்று விசையுடன் 7ஐ அழுத்துவதன் மூலம் உம்மைக் குறியைப் பெற்றுக் கொள்ள முடியும்.
# தம்பதெனிய அரசு



**தம்பதெனிய இராச்சியம்** அல்லது **தம்பதெனிய இராசதானி** (*Kingdom of Dambadeniya*) என்பது கிபி 1220–1354 காலப்பகுதியில் இலங்கையில் இருந்த ஒரு இராச்சியம்.  

கலிங்க மாகன் பொலன்னறுவை இராச்சியத்தைக் கைப்பற்றிய பின்னர் மூன்றாம் விஜயபாகு மன்னனால் (1232–1236) தம்பதெனிய இராச்சியம் உருவாக்கப்பட்டது. இம்மன்னன் 'மலயரடவில்' ஒற்றுமையை ஏற்படுத்தி ஆட்சிக்கு வந்தான். கலிங்க மாகனால் அழிவுற்றிருந்த தனது நாட்டை மீள் கட்டியெழுப்ப முயற்சித்தான். முக்கியமாக பௌத்த மதத்தை சீர்திருத்த முயற்சித்தான்.  

## 2 ஆம் பராக்கிரமபாகு (1236–1270)
இவ்வரசன் கலிங்க மாகனுடைய ஆட்சியில் இருந்து இராசரட்டைப் பிரதேசத்தை மீட்டெடுத்ததால் தம்பதெனிய இராச்சியத்தின் தலை சிறந்த மன்னனாகக் கருதப்படுகின்றான்.
# நக்கிள்ஸ் மலைத்தொடர்


**நக்கிள்ஸ் மலைத்தொடர்** அல்லது **தும்பர மலைத்தொடர்** (சிங்களம்: **දුම්බර කඳුවැටිය**) எனப்படுவது இலங்கையின் மத்திய மாகாணத்தில் கண்டி, மாத்தளை மாவட்டங்களில் அமைந்துள்ள ஒரு மலைத்தொடராகும். இது தெற்கிலும் கிழக்கிலும் மகாவலிப் பள்ளத்தாக்கினாலும் மேற்கில் மாத்தளைப் பள்ளத்தாக்கினாலும் இலங்கையின் மத்திய மலைநாட்டிலிருந்து பிரிக்கப்படுகிறது. இதற்கு ஆங்கிலத்தில் நக்கிள்ஸ் எனப் பெயரிடப்படக் காரணம் கண்டி மாவட்டத்திலிருந்து இதனைப் பார்க்கும் போது இது வளைந்தும் நெளிந்தும் உயர்ந்தும் தாழ்ந்தும் ஆங்காங்கே இருப்பதனால் கையை இறுகப் பொத்தியது போன்று தோற்றமளிப்பதாகும். இதற்கு பிரித்தானிய இலங்கையின் நிலவரைபடவியலாளர்களால் இப்பெயர் அளிக்கப்பட்டதாயினும் பண்டைக் காலந் தொட்டே சிங்கள மக்கள் இதனை *தும்பர கந்துவெட்டிய* (பனிசூழ் மலைத்தொடர்) என்றே அழைக்கின்றனர்.  

## தோற்றம்
நக்கிள்ஸ் மலைத்தொடரின் ஒவ்வொரு பகுதியும் தனித்தனியான தன்மைகளைக் கொண்டிருக்கும். இது லக்கலையிலிருந்து உருகலை வரை மூன்று வெவ்வேறு மலைத்தொடர்களாகக் காட்சியளிப்பதுடன் அவற்றுக்குக் கீழே பல உயரங் குறைந்த மலைத்தொடர்கள் சமாந்தரமாக இருப்பதும் காணக்கூடியதாக உள்ளன. அதேவேளை, இது இலங்கையின் மிக அழகான மலைத்தொடர்களுள் ஒன்றாகும். சில இடங்களில் அடர்ந்த ஈரலிப்பான காடுகளும் அருவிகளும் இருக்கும். வேறு சில இடங்களிற் செறிவு குறைந்த உலர் காடுகள் காணப்படும். இது இலங்கையின் பல்வேறு பகுதிகளினதும், எல்லா வகையான காலநிலைகளையும் ஒருங்கே கொண்டிருப்பதால் இலங்கையின் எப்பாகத்திற்குமுரிய தன்மைகளை இதிற் காணலாம். இதனாலேயே இது பல்வேறு அறிவியல் ஆராய்ச்சிகளுக்கு முக்கியமாகின்றது.  

இதன் உயர்ந்த பகுதிகளில் ஆங்காங்கே மேகக் காடுகள் காணப்படுகின்றன. அக்காடுகளில் ஏராளமான தாவர இனங்களும் விலங்கினங்களும் காணப்படுகின்றன. அவற்றிற் சில இலங்கைக்கு அகணியமானவையாகும். அதாவது அத்தாவர, விலங்கினங்கள் உலகின் வேறெப் பகுதியிலும் காணப்படாதவையாகும். இம்மலைத்தொடர் இலங்கையின் மொத்த நிலப் பரப்பில் 0.03% அளவையே கொண்டிருப்பினும் இலங்கையின் மிகக் கூடிய உயிர்ப் பல்வகைமையைக் கொண்ட பகுதியாக இது விளங்குகிறது.  

## மேலதிக வாசிப்பு
- இலங்கையின் மலைசார் மழைக்காடுகள்
- இலங்கையின் தாழ்நில மழைக்காடுகள்
- Goonewardene, S., J. Drake, and A. De Silva. 2006. The Herpetofauna of the Knuckles Range. Project Knuckles 2004 and 2005: University of Edinburgh Research Expedition. Amphibia and Reptile Research Organisation of Sri Lanka (ARROS).
- Cooray, P.G.,1984. An introduction to the geology of Sri Lanka. புவிச்சரிதவியற் திணைக்களம், அரசாங்க அச்சகம், கொழும்பு, இலங்கை.
# லெபரா குழுமம்



லெபரா குழுமம் என்பது கைபேசி தொலைத்தொடர்பு பணி நிறுவனமாகும். இந்த நிறுவனம் ரத்தீசன் யோகநாதன் (நிறுவனர், தலைமை நிர்வாக அலுவலர் & நிர்வாக இயக்குநர்), ராசையா.ர.லியோன் (நிறுவனர் & நிர்வாக இயக்குநர்) மற்றும் பாஸ்கரன் கந்தையா (நிறுவனர் & நிர்வாக இயக்குநர்) ஆகியோரால் 2001 ஆம் ஆண்டு துவங்கப்பட்டது. இன்று இது ஐரோப்பா மற்றும் ஆஸ்திரேலியா ஆகிய கண்டங்களில் உள்ள சில நாடுகளில் செயல்படுகிறது
# அப்பல்லோ 16



**அப்பல்லோ 16** அமெரிக்க அப்பல்லோ திட்டத்தின் பத்தாவது மனிதர் பயணித்த விண்கலமாகும். ஐந்தாவது மற்றும் கடைசி முறையாக நிலவில் இறங்கும் திட்டத்தோடு ஏவப்பட்டதாகும். நிலவின் ஒளிமிகுந்த தரைப்பகுதியில் இறங்கிய முதல் விண்கலமாகும். செ-திட்டங்களில் இது இரண்டாவதாகும். இத்திட்டத்தின் ஆணையாளர் சான் யங், நிலவுப் பெட்டக விமானி சார்லசு டூக், கட்டளைப் பெட்டகத்தின் விமானி கென் மாட்டிங்லி ஆவர். ஃபுளோரிடாவிலுள்ள கென்னடி விண்வெளி மையத்திலிருந்து ஏப்ரல் 16, 1972 அன்று 12 : 54 PM EST-ல் ஏவப்பட்டது. பதினோரு நாட்கள், ஒரு மணி மற்றும் ஐம்பத்தோரு நிமிடங்கள் நீடித்த இத்திட்டம் ஏப்ரல் 27 அன்று 2 : 45 PM EST-ல் முடிவடைந்தது.  

சான் யங் மற்றும் சார்லசு டூக் நிலவில் 71 மணி நேரம், ஏறக்குறைய மூன்று நாட்கள், தங்கி ஆய்வுகள் மேற்கொண்டனர். அப்போது மூன்று முறை நிலவில் இறங்கி நடந்தனர், மொத்தமாக 20 மணி நேரம் 14 நிமிடங்கள் பெட்டகத்துக்கு வெளியே ஆய்வுகள் செய்தனர். இரண்டாவது முறையாக கொண்டுசெல்லப்பட்டிருந்த நிலவு உலவு வாகனத்தைப் பயன்படுத்தி இருவரும் 26.7 கிலோமீட்டர்கள் நிலவில் பயணம் செய்தனர். மேலும் இருவரும் 95.8 கிலோகிராம் நிலவு கற்கள் மற்றும் மண்ணை பூமிக்கு எடுத்து வந்தனர். அவர்கள் இருவரும் நிலவில் ஆய்வுகள் மேற்கொண்டிருந்த போது, கட்டளைப் பெட்டக விமானி கென் மாட்டிங்லி நிலவைச் சுற்றி வந்து அவதானிப்பிலிருந்தார். அவர் மொத்தமாக 126 மணி நேரங்கள் பயணித்து 64 முறை நிலவைச் சுற்றி வந்தார். யங்கும் மாட்டிங்லியும் கட்டளைப்பெட்டகத்தோடு இணைந்தபிறகு சேவைக் கலனிருந்து துணை-செயற்கைக்கோள் ஒன்றை விடுவித்தனர். பூமிக்குத் திரும்பி வரும் வழியில் சேவைப் பெட்டகத்தின் வெளிப்புறத்திலிருந்து காணொளி நாடாப் பெட்டியை எடுக்க கென் மாட்டிங்லி விண்வெளி நடை மேற்கொண்டார்.  

### உசாத்துணைகள்
# 2012 மே 20 சூரிய கிரகணம்



2012 மே 20 இல் (கிழக்கு அரைக்கொளத்திலுள்ள நாடுகளில் உள்ளூர் நேரப்படி மே 21, 2012) ஒரு பகுதிச் சூரிய கிரகணம் நிகழ்கிறது. இது ஒரு கங்கணச் சூரிய கிரகணம் ஆகும். இக்கிரகணம் 0.9439 பரிமாணத்தில் ஏற்படுகின்றது.  

## தோற்றும் நாடுகள்
சீனா, வடக்குத் தாய்வான், சப்பானின் தெற்குப் பகுதிகள், ஐக்கிய அமெரிக்காவின் மேற்குப் பாகங்கள், கனடா, குவான்சா, தைப்பெய், டோக்கியோ ஆகிய இடங்களில் தோற்றும். இலங்கை, இந்தியா முதலான நாடுகளில் தோற்றாது.
# அப்பல்லோ 17



**அப்பல்லோ 17** திட்டமானது அமெரிக்க அப்பல்லோ திட்டத்தின் மனிதர் பயனித்த பதினோராவது மற்றும் கடைசி திட்டமாகும். இது திசம்பர் 7, 1972 அன்று 12 : 33 a.m. EST-ல் ஏவப்பட்டது. மூவர் அடங்கிய பயணக்குழுவின் ஆணையாளர் யூகன் செர்னான், கட்டளைக் கல விமானி ரொனால்டு எவான்சு மற்றும் நிலவுக் கல விமானி காரிசன் சுமிட் ஆவர். மிக அண்மையில் நிலவில் இறங்கிய, கடைசியாக நிலவில் இறங்கிய பயணம் அப்பல்லோ 17 ஆகும். மேலும் தாழ்நிலை புவி சுற்றுப்பாதை தாண்டிய மிக அண்மைய பயணமும் இதுவேயாகும்.  

அப்பல்லோ 17- ஆனது நிலவில் மனிதர் இறங்கிய ஆறாவது பயணத்திட்டமாகும். இதுவே முதன்முறையாக இரவில் ஏவப்பட்ட மனிதர் பயணித்த அமெரிக்க பயணத்திட்டமாகும். மேலும், இதுவே சாடர்ன் V ஏவூர்தியின் கடைசி மனிதர் சென்ற பயணமாகும். இது ஒரு ஜெ-திட்ட பயணமாகும். அதாவது, மூன்று நாட்கள் நிலவில் தங்கி ஆய்வு செய்தல், மேம்படுத்தப்பட்ட அறிவியல் செயல்திறன்கள், மற்றும் மூன்றாவது நிலவு உலவு வாகனம் பயன்படுத்துதல் ஆகியவற்றை உள்ளடக்கியது. எவான்சு நிலவு சுற்றுப்பாதையில் கட்டளை-சேவைக் கலனில் தங்கி நிலவைச் சுற்றி வந்தபோது, செர்னான் மற்றும் சுமிட் மூன்று நாட்களுக்கும் மேலாக நிலவின் டாரசு-லிட்ரோ பள்ளத்தாக்கில் தங்கி ஆய்வுகள் மேற்கொண்டனர். மூன்று முறை ஈவிஏ எனப்படும் நிலவு நடையை மேற்கொண்டனர். அத்தகைய நிலவு நடையின்போது நிலவு கற்களை சேகரித்ததோடு பல ஆய்வுக்கருவிகளையும் நிலவில் நிறுவிவிட்டு வந்தனர். 12 நாட்கள் நிலவுப் பயணத்துக்குப் பின்னர் திசம்பர் 19 அன்று செர்னான், எவான்சு மற்றும் சுமிட் ஆகியோர் பூமிக்குத் திரும்பினர்.  

அப்பல்லோ 17 ஏற்கனவே செய்யப்பட்டிருந்த பல சாதனைகளைத் தகர்த்தது, மனிதர் சென்ற மிக நீண்ட நிலவுப் பயணம், நிலவின் தரையில் மிக நீண்ட *கலனுக்கு வெளியேயான ஆய்வு* (ஈவிஏ), மிக அதிகமான நிலவு மாதிரிகளைக் கொண்டுவந்தது.  

### உசாத்துணைகள்
# 55 வார்த்தை சிறுகதை

**55 வார்த்தை சிறுகதை** என்பது ஐம்பத்து ஐந்து வார்த்தைகள் மட்டும் கொண்ட ஒரு குறுஞ்சிறுகதை வடிவமாகும். ஐம்பத்து ஐந்து வார்த்தைகளுக்கு மிகாமல் இச்சிறுகதை இருக்கும். கதையின் எல்லா விஷயங்களையும் கூறாமல் வாசகர்களின் கற்பனைக்கே விட்டுவிடுவது இந்த வகை கதைகளில் உள்ள சிறப்பாகும். 1987ல் கலிஃபோர்னிய, நியூ டைம்ஸ் என்ற வார இதழில் முதல் 55 வார்த்தை சிறுகதைகள் வெளிவரத் தொடங்கின. தமிழில் இவ்வடிவ சிறுகதைகள் பலவற்றை சுஜாதா எழுதியுள்ளார்.  

## பண்புகள்
55 வார்த்தை சிறுகதை இலக்கியத்தின் பண்புகள்  
1. ஐம்பத்தைந்து வார்த்தைகள் மிகாமல் அல்லது குறையாமல் இருக்க வேண்டும்.(சில சமயங்களில் விதிவிலக்குகள் உண்டு)
1. ஒன்று அல்லது பல கதாப்பத்திரங்கள் இருக்கலாம்.
1. ஒரு கதைச் சூழல், ஒரு தீர்வு அல்லது திருப்பம்
1. ஏழு வார்த்தைகளுக்கு மிகாத தலைப்பு. ஆனால் இந்த வார்த்தைகள் கதையுடன் எண்ணப்படுவதில்லை.
1. எண்களும் கணக்கில் உண்டு 45, 100, 4558 போன்றவையெல்லாம் வார்த்தைகளே!
1. நிறுத்தக் குறிகள் வார்த்தைகளாக எடுத்துக் கொள்ளப்படாது.
# அம்பிகை மாலை


**அம்பிகை மாலை** என்பது அம்மை வழிபாட்டு நூல். அம்மையைப் பிற்காலத்தில் அம்பிகை என வழங்கலாயினர். அம்பு என்னும் சொல் நீரைக் குறிக்கும். இதனை அப்பு என்றும் வழங்குவர். சிவன் தீ வடிவினன். அவனோடு இணைந்துள்ளவள் நீர் வடிவினள். இவளைச் சத்தி, சக்தி, பார்வதி, உமை, உமாதேவி, அம்மை என்றெல்லாம் வழங்குவர். சத்தியை வழிபடுவது ‘சாத்தம்’ (சாத்த மார்க்கம், சாக்த மார்க்கம்)  

## அம்மையைப் போற்றும் அம்பிகை மாலை நூல்கள்
| மதுராபுரி அம்பிகை மாலை | 30 கட்டளைக் கலித்துறைப் பாடல்கள் | வரகுணராம குலசேகரன் பாடியது | 16ஆம் நூற்றாண்டு |  |
| --- | --- | --- | --- | --- |
| அபிராமி அந்தாதி | 100 கட்டளைக் கலித்துறைப் பாடல்கள் | அபிராமிப்பட்டர் பாடியது | 18ஆம் நூற்றாண்டு | } |

## குலசேகரனும் பட்டரும்
மதுராபுரி அம்பிகை மாலை நூலிலுள்ள சொற்றொடர்களில் தோய்ந்து அபிராமிப் பட்டர் தன் நூலை உருவாக்கியுள்ளார்.  
| குலசேகரன் | அபிராமி பட்டர் |  |
| --- | --- | --- |
| இணங்கேன் ஒருவரை, நின்னிரு தாளன்றி எப்பொழுதும், - வணங்கேன் ஒருவரை, வாழ்த்துகிலேன் வஞ்ச நெஞ்சுடன் பிணங்கேன் | வணங்கேன், ஒருவரை வாழ்த்துகிலேன் நெஞ்சில் வஞ்சகரோடு, - இணங்கேன், எனது உனது என்று இருப்பார் சிலர் யாவரொடும் - பிணங்கேன், |  |
| கரும்பும் கண்ணைந்தும் பாசாங்கு சமுங்கை கொண்டு அடியேன் - திரும்பும் திசைதொறும் தோற்று கண்டாய் (3) | பார்க்கும் திசைதொறும் பாசாங்குசமும் பனிச்சிறை வண்டு - ஆர்க்கும் புதுமலர் ஐந்தும் கரும்பும் என் அல்லல் எல்லாம் - தீர்க்கும் திரிபுரையாள் திருமேனியும் (85) |  |
| நுங்கேள்வர் பாகத்தும் அந் நான்மறை எனும் நூலிடத்தும் - கொங்கேய் பொகுட்டுக் கமலாலயத்தும் குடிகொண்ட நீ (18) | நின் திருக்கோயில் நின் கேள்வர் ஒரு பக்கமோ அறைகின்ற நான்மறையின் அடியோ ... கஞ்சமோ (20) |  |
| சடாடவியார் உண்ட காள விடத்தை அமுதாக்கும் சாவானந்தமே மதுராபுரி அம்பிகையே (26) | வார்சடையோன் அருந்திய நஞ்சு அமுதாக்கிய அம்பிகை (5) |  |
| உன்னடிக்கே - பொழியாப் புதுமலர் இட்டு நிற்பார்க்கு அழியாப் பதம் தருவாய் (23) | புதுமலர் இட்டு நின் பாத விரைக்கமலம் இரவும் பகலும் இறைஞ்ச வல்லார் இமையோர் எவரும் பரவும் பதம் (83) | } |
இப்படிப் பல.
# மதுராபுரி அம்பிகை மாலை

**மதுராபுரி அம்பிகை மாலை** என்பது ஒரு சிறு நூல்.  

இதில் 30 கட்டளைக் கலித்துறைப் பாடல்கள் உள்ளன.  

மற்றும் காப்பு, நூற்பயன் கூறும் இரண்டு பாடல்களும் உள்ளன.  

நூல் மதுரை மீனாட்சியம்மையைச் சிறப்பித்துப் பாடுகிறது.  

இதன் பாடலுக்கு எடுத்துக்காட்டு:  

1  
<poem>  
ஒளிகொண்ட வெண்பிறைத் தோடும்பொன் ஓலையும் ஊறியதேன்  
துளிகொண்ட செங்கனி வாயும்முத் தாரமும் தோளுமென்றன்  
களிகொண்ட நெஞ்சம் குடிகொண்ட வா,விசை கக்குமணி  
அளிகொண்ட பூங்குழ லாய்,மது ராபுரி அம்பஅகையே  
</poem>  
2  
<poem>  
ஒழியாப் பனித்தடங் கண்ணீர் சொரியவந் துன்னடிக்கே  
பொழியாப் புதுமலர் இட்டுநிற் பாருக்குன் பொழிகருணை  
விழியால் சுரப்ப அலர்ந்த,செந் தாமரை வீடொன்றவே  
அழியாப் பதந்தரு வாய்,மது ராபுரி அம்பிகையே.  
</poem>  

- இந்த நூலின் காலம் 16ஆம் நூற்றாண்டு.
# அம்பிகை அந்தாதி

**அம்பிகை அந்தாதி** என்னும் நூல் உமையம்மைமீது பாடப்பட்ட அந்தாதி நூல். இதனைப் பாடியவன் ‘அம்பர் காவலன் சேந்தன்’. சேந்தன் திவாகரம் என்னும் நிகண்டு நூல் இவனைப் போற்றித் திவாகர முனிவர் என்பவரால் பாடப்பட்டது. இந்த நிகண்டு நூலில் வரும் ஒருபாடல் இந்தச் சேந்தன் அம்பிகைமீது அந்தாதி பாடியதைக் குறிப்பிடுகிறது.  
:அண்ணல் செம்பாதிக் காணி யாட்டியைப்  
:பெண்ணணங்கை மூவரும் பெற்ற அம்மையைச்  
:செந்தமிழ் மாலை அந்தாதி புனைந்த  
:நாவல் அம்பர்க் காவலன் சேந்தன்  
:இயல்வுற்ற திவாகரம் – சேந்தன் திவாகரம், ஒன்பதாவது செயல்பற்றிய பெயர்த்தொகுதி, இறுதியில் உள்ள பாடல்.  
- இந்த நூலின் காலம் 9ஆம் நூற்றாண்டு.
## கருவிநூல்
- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, பாகம் 1, 2005
- சேந்தன் திவாகரம், சைவ சித்தாந்த நூற்பதிப்புக் கழக வெளியீடு, 1958

## அடிக்குறிப்பு
# திருக்கை வழக்கம் (புகழேந்தி)



**திருக்கை வழக்கம்** என்பது, புகழேந்திப் புலவரால் செங்குந்தர் மரபினரைப் பற்றி எழுதப்பட்ட நூலாகும்.  

## பெயர் விளக்கம்
திருக்கை என்பது அழகிய கை எனவும், தெய்வத் தன்மை பொருந்திய கை எனவும் பொருள்படும். முருகப் பெருமானுக்குத் துணைவராக வந்த நவவீரர்களாகிய வீரவாகு தேவர் முதலியோர் வழிவந்தவர்கள் செங்குந்தர்கைக்கோள முதலியார் குலப் பெருமக்கள் என்பதால் அவர்கள் கை, திருக்கை எனப்பட்டது. அவர்களுடைய இயல்புகளையும், பழக்க வழக்கங்களையும் புகழ்ந்து கூறுகிறது இந்நூல்.  

## நூல் சிறப்பு
இந்நூலில், முருகப் பெருமான், வீரவாகுதேவர் முதலியோர் செய்த செயல்களும், செங்குந்தர்களின் செயல்களாகவேக் கூறப்படுகிறது. இந்நூல் கலிவெண்பாவில் இயற்றப்பட்ட நூலாகும்.
# வெளியுறவுத் துறை அமைச்சகம் (இந்தியா)


**வெளியுறவுத் துறை அமைச்சகம்** (Ministry of External Affairs) என்பது இந்தியாவின் சார்பாக வெளிநாடுகளுடன் உறவை செயல்படுத்தும் இந்திய அரசின் அமைச்சகங்களுள் ஒன்றாகும். இந்தியாவின் பிரதிநிதியாக ஐக்கிய நாடுகள் சபையில் பங்கேற்கிறது. வெளிநாட்டு அமைப்புகள் மற்றும் அரசுகள் சார்ந்த விசயங்களில் மாநிலங்களுக்கும், இந்திய அரசிற்கும் இவ்வமைச்சகமே ஆலோசனைகள் வழங்குகிறது. ஜன் பத் மற்றும் மௌலானா ஆசாத் சாலையின் சந்திப்பிலுள்ள ஜவகர் பவன் இதன் தலைமை அலுவலகமாகும்.  

## வரலாறு
வெளிநாட்டு ஐரோப்பிய சக்திகளுடன் வணிகம் செய்ய 1783 செப்டம்பர் 13ல் பிரித்தானிய அரசு ஆளுநரான வாரன் ஹாஸ்டிங்கால் கல்கத்தாவில் முதன்முதலாக வெளிநாட்டுத் துறை ஆரம்பிக்கப்பட்டது பின்னர் 1843ல் நிர்வாக சீர்திருத்தத்திற்குப் பிறகு இத்துறை வணிகம் மட்டுமல்லாது இதர இராசதந்திரங்களுக்கும் பயன்படுத்தப்பட்டது. இந்திய அரசு சட்டம், 1935ன் படி வெளிநாட்டுத் துறை, வெளிநாடுகளுடன் உறவை வளர்க்கும் வெளியுரவுத் துறையாக மாற்றப்பட்டது. 1946, இந்திய சுதந்திர காலகட்டத்தில் இந்தியாவின் இராஜதந்திர மற்றும் வணிக பிரதிநிதித்துவ தூதரகராக இத்துறை பரிணாமித்தது. சுதந்திரத்திற்குப்பிறகு 1947ல் புதிய வெளியுறவுத் துறை அமைச்சகமாக உருமாறியது. 1948ல் முதல் இந்தியக் குடியியல் பணி அதிகாரிகள் தேர்வு செய்யப்பட்டு இந்திய வெளியுறவுப் பணி (IFS) அதிகாரிகள் நியமிக்கப்பட்டனர்.  

## பணிகள்
இந்தியாவின் பிரதிநிதியாக இவ்வமைச்சகம் பலநாடுகளில் பலதரப்பட்ட விசயங்களில் பங்கெடுக்கிறது. இந்தியாவின் அரசியல் மற்றும் வணிகக் கூட்டுறவு, வர்த்தக மற்றும் முதலீட்டு ஊக்குவிப்பு, கலாச்சாரம், செய்தித்தொடர்பு, ஊடகத்தொடர்பு என பல்துறை ஊடகமாக விளங்குகிறது. அமைச்சகத்தின் சார்பாக வெளிநாடுகளில் இந்திய வெளிநாட்டுப் பணி அதிகாரிகள் இந்திய தூதரகங்களில் செயல்படுகிறர்ர்கள். அவர்களின் முக்கிய பணிகள் பின்வருவன  
1. ஐநா போன்ற பன்னாட்டு அமைப்புகளில் இந்தியாவின் சார்பாக தூதராகவும், உயர்நிலை குழுவாகவும், அலோசகராக விளங்குதல்.
1. அதிகாரிகளின் நாட்டில் இந்தியாவின் தேசிய நலன்களை பாதுகாத்தல்
1. புதிதாக வருபவர்களுக்கும், அந்நாடு வாழ் இந்தியர்களுக்கும் அந்நாட்டுடனான சுமூக உறவை வளர்த்தல்
1. இந்தியக் கொள்கைகளுக்குட்பட்டு, அந்நாட்டின் வளர்ச்சிகளைப் பற்றி அறியத்தருதல்.
1. அந்நாட்டு அதிகார ஒப்பந்தங்களுடன் பல்வேறு விசயங்களில் பேச்சுவார்த்தை நடத்தல்
1. வெளிநாட்டினருக்கும், வெளிநாட்டிற்கு சென்றுள்ள இந்தியர்களுக்கும் தூதரக வசதியை ஏற்படுத்தல்
1. உள்நாட்டில், அனைத்துவித வெளியுறவுகள் தொடர்புகளுக்கும் இவ்வமைச்சகமே பொறுப்பாகும். இந்த அமைச்சகத்தில் எல்லைப்பிரிவு மற்றும் செயல்பாட்டுப் பிரிவு என்ற இருபிரிவுகள் உள்ளன. இருநாடுகள் சார்ந்த அரசியல் மற்றும் பொருளாதார விசயங்களை எல்லைப்பிரிவு கையாளும். பலதரப்பட்ட அமைப்புகள், மதக்குழுக்கள், சட்ட விசயங்கள், ஆயுதக்குறைப்பு, தூதரகம், இந்திய புலம்பெயர்ச்சி, செய்தி மற்றும் விளம்பரம், நிர்வாகம் மற்றும் பிற அம்சங்கள் எல்லாம் செயல்பாட்டுப் பிரிவு கவனிக்கிறது.

## இவற்றையும் பார்க் க
- இந்திய அரசு அமைச்சகங்களின் பட்டியல்
# திருக்கை வழக்கம் (நூல்)


**திருக்கை வழக்கம்** என்னும் நூல் 85 கண்ணிகள் கொண்ட கலிவெண்பா என்னும் பா-வகையால் இயற்றப்பட்ட நூல். கம்பர் பாடியதாகக் கூறப்படும் “ஏர் எழுபது” நூலைப் பற்றிக் குறிப்பிடும் இந்த நூலைப் பாடியவர் இன்னார் என்று தெரியவில்லை. ஏர் பிடித்தவர் ஏற்றம் – என்னும் பெயரில் கம்பநாடரின் ஏர் எழுபதும் புலியூர்க் கேசிகன் உரையும் என்னும் குறிப்போடு இந்த நூல் வெளிவந்துள்ளது.  

தொண்டரில் சிறந்தோர் திருத்தொண்டர் 63 நாயன்மார்கள். இவர்களின் வரலாற்றைக் கூறும் நூல் திருத்தொண்டர் புராணம் என்னும் பெரியபுராணம். கை என்னும் சொல் ஒழுக்கத்தைக் குறிக்கும். திருக்கை என்பது சிறந்த ஒழுக்கம். சிவனடியாரின் சிறந்த ஒழுக்கத்தை இந்த நூல் போற்றிப் புகழ்கிறது. எனவே இந்த நூலின் பெயர் திருக்கை வழக்கம் எனச் சூட்டப்பட்டுள்ளது.  

## மேற்கோள் குறிப்பு
# கயிறு



**கயிறு** (*Rope*) என்பது புளிச்சை, சணல், எருக்கு, தென்னை முதலான நார்களைத் திரித்துச் செய்யப்படுகின்றது. பட்டு, பருத்தி நூல்களால் திரிக்கப்பட்ட கயிறுகளும் உண்டு. பொருள்களைக் கட்டக் கயிறு பயன்படும். இது ஒரு குடிசைத் தொழில். இப்பொழுது நவீன இயந்திரங்களை பயன்படுத்தியும் கயிறு திரிக்கப்படுகிறது. மாந்தரின் கூந்தலால் திரிக்கப்பட்ட தலைமுடிக் கயிறுகளும் சங்ககாலத்தில் பயன்படுத்தப்பட்டன.  

## கயிறு வகைகள்
- வடக் கயிறு
- பாரக் கயிறு
- வால் கயிறு
- கமலைக் கயிறு
- கடகா கயிறு
- பிடிக் கயிறு
- தாம்புக் கயிறு
- புணயல் கட்டிக் கயிறு
- தும்புக் கயிறு
- தென்னை மஞ்சுக் கயிறு
# அமலனாதிபிரான் வியாக்கியானம்

**அமலனாதிபிரான்** என்பது திருப்பாணாழ்வார் பாடிய பதிகம். இது திவ்விய பிரபந்தத்தில் இடம் பெற்றுள்ளது. இந்தப் பதிகத்துக்கு வேதாந்த தேசிகர் எழுதிய விரிவுரை **அமலனாதிபிரான் வியாக்கியானம்** என்னும் பெயரோடு வைணவர்களால் பெரிதும் போற்றப்படுகிறது.  
- இந்த நூலுக்கு இவர் 'முனிவாகனபோகம்' எனப் பெயரிட்டார். பெரியவாச்சான் பிள்ளை நாலாயிர திவ்விய பிரபந்தம் நூல் முழுமைக்கும் விரிவுரை (வியாக்கியானம்) எழுதியுள்ளார். இருப்பினும் பெரியாழ்வார் திருமொழி முதல் நான்கு பத்துக்கும் எழுதிய இவரது வியாக்கியானம் இப்போது கிடைக்கவில்லை.

பெரியவாசான் பிள்ளைக்கும் வேதாந்த சேசிகருக்கும் நெருங்கிய தொடர்பு இருந்தது.  

- இந்த நூலின் காலம் 13ஆம் நூற்றாண்டு.

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# கன்னத்தில் முத்தமிட்டால்


***கன்னத்தில் முத்தமிட்டால்*** (*Kannathil Muthamittal*) 2002இல் வெளியான தமிழ்த் திரைப்படமாகும். இந்தத் திரைப்படம், இலங்கை இனப் பிரச்சனையை கதைக்கருவாகக் கொண்டிருந்தது. இது இந்திய இயக்குநர் மணிரத்னம் இயக்கத்தில் மாதவன் மற்றும் சிம்ரன் நடிப்பில் வெளிவந்த தமிழ் படம்.  

## வகை
நாடகப்படம்  

## கதை

எம்.டி.சியாமா (நந்திதா தாஸ்) இலங்கையில் தனது கணவனுடன் வசித்து வருகிறார். அப்போது போர் நடக்கும் எச்சரிக்கை வருகிறது. அப்போது அவர்கள் படகில் ஏற்றிவிடப்பட்டு ராமேஷ்வரம் செல்கிறார்கள். தனது கணவன் இலங்கை இராணுவத்திடம் மாட்டிக் கொண்டதால் தன்னுடன் தன் கணவனை அழைத்து செல்ல முடியாத அவள் தனியாக செல்கிறாள். ராமேஷ்வரத்தில் அகதிகள் முகாமில் அவளுக்கு பெண் குழந்தை பிறக்கிறது. அந்த பெண் குழந்தையை திருச்செல்வமும் (மாதவன்) இந்திராவும் (சிம்ரன்) தத்தெடுத்துக் கொள்கின்றனர். இக்குழந்தை உரிய வயதை எய்தியதும் பெற்றோர்கள் இவளிடம் தத்தெடுக்கப்பட்ட விபரத்தைக் கூற, இவள் பல விதமான உணர்ச்சித் தத்தளிப்புகளுக்கு ஆளாகிறாள். தன் பிறப்புத் தாயைக் காண இவள் பேரவா கொள்வதால், இவள் பெற்றோர் இவளை இலங்கைக்கு அழைத்துச் செல்கின்றனர். பெருமுயற்சிக்குப் பின் அவள் தாய் விடுதலைப்புலி போராளி என அறிந்து அவளைச் சந்திக்கின்றனர். தன் தாயை இவள் அமைதி நிலவும் தமிழகத்துக்கு அழைக்கின்றாள். தாய் மறுத்து விடுகின்றாள்.  

## பாடல்கள்
### விடை கொடு எங்கள் நாடே

இப்பாடலின் வரிகளை வைரமுத்து எழுத, ஏ. ஆர். ரகுமான் இசையில், ஏ. ஆர். ரகுமான், எம். எஸ். விஸ்வநாதன் உள்ளிட்டோர் பாடினார்கள்.  

## விருதுகள்
'''2003 ஜெருசலேம் திரைப்பட விழா  
- வென்ற விருது - சுதந்திரத்திற்கான சக்தி விருது
**2003 லாஸ் ஏஞ்சல்ஸ் இந்தியத் திரைப்பட விழா (அமெரிக்கா)**  
- வென்ற விருது - மக்கள் விருது - சிறந்த திரைப்படம் - மணிரத்னம்
**2003 தேசிய திரைப்பட விருது (இந்தியா)**  
- வென்ற விருது - சில்வர் லோட்டஸ் விருது- சிறந்த ஒலிப்பதிவு - எ.எஸ் லக்ஸ்மி நாராயனன்
- வென்ற விருது - சில்வர் லோட்டஸ் விருது- சிறந்த தொகுப்பு - எ.சிறீகர் பிரசாத்
- வென்ற விருது- சில்வர் லோட்டஸ் விருது- சிறந்த சிறு நட்சத்திரம் - பி.எஸ் கீர்த்தனா
- வென்ற விருது - சில்வர் லோட்டஸ் விருது- சிறந்த இசையமைப்பாளர் - ஏ.ஆர்.ரஹ்மான்
- வென்ற விருது - சில்வர் லோட்டஸ் விருது- சிறந்த பாடலாசிரியர் - வைரமுத்து
- வென்ற விருது - சில்வர் லோட்டஸ் விருது- சிறந்த வட்டாரத் திரைப்படம் (தமிழ்) - *கன்னத்தில் முத்தமிட்டால்* - மணிரத்னம்
**2004 ரிவர்ரன் சர்வதேச திரைப்பட விழா (அமெரிக்கா)**  
- வென்ற விருது - மக்கள் விருது - சிறந்த திரைப்படம் - *கன்னத்தில் முத்தமிட்டால்* - மணிரத்னம்
**2004 நியூ ஹவன் திரைப்பட விழா (அமெரிக்கா)**  
- வென்ற விருது - சிறப்பான விருது- *கன்னத்தில் முத்தமிட்டால்* - மணிரத்னம்
- வென்ற விருது - சர்வதேச திரைப்படங்கள் - முதல் இடம்- *கன்னத்தில் முத்தமிட்டால்* - மணிரத்னம்
- வென்ற விருது - மக்கள் விருது-சிறந்த வேற்று மொழிப்படம் - *கன்னத்தில் முத்தமிட்டால்* - மணிரத்னம்'''2004
**வெஸ்ட்செஸ்டர் திரைப்பட விழா (அமெரிக்கா)**  
- வென்ற விருது - சிறந்த சர்வதேச திரைப்படம் - *கன்னத்தில் முத்தமிட்டால்* - மணிரத்னம்
**2003 சிம்பாப்வே சர்வதேச திரைப்பட விழா (சிம்பாப்வே)**  
- வென்ற விருது - சிறந்த திரைப்படம் -
**2002 ஆண்டிற்கான தமிழக அரசு திரைப்பட விருதுகள்**  
- சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

## மேற்கோள்
# முத்து வடுகநாதர்


**முத்து வடுகநாதர்** (? - 25 சூன், 1772) என்பவர் சிவகங்கை சமஸ்தானம் ஆண்ட இரண்டாம் மன்னர் ஆவார். இளம் வயதில் இருந்தே பல போர்க்களில் பங்கேற்று உடம்பெல்லாம் விழுப்புண் பெற்று வடு ஆனதால் முத்துவடு என்ற பெயர் பெற்றார்.  

## மூலம்
- குங்குமம் வார இதழ் கட்டுரை

## இவற்றையும் காண்க
- வேலு நாச்சியார்
# ஹந்தனை மலைத்தொடர்



**ஹந்தனை மலைத்தொடர்** என்பது இலங்கையின் மத்திய மலைநாட்டிற் கண்டி மாநகருக்குத் தென்மேற்காக அமைந்துள்ள ஒரு மலைத்தொடர் ஆகும். இது தேசிய சுற்றாடற் சட்டத்தின் கீழ் ஒரு சுற்றாடற் பாதுகாப்புப் பகுதியாக 2010 பெப்ரவரியிற் குறித்துரைக்கப்பட்டது. இம்மலைத்தொடரின் ஆகக் கூடிய உயரம் 3800 அடி. இது ஏழு மலையுச்சிகளைக் கொண்டுள்ளது. அவற்றில் ஆக உயரமான மலையுச்சி *ஊரா கந்த* என்பதாகும். இம்மலைத்தொடர் இலங்கையின் மலையேறிகளிடையே மிகவும் பெயர் பெற்றதாகும். ஹந்தனை மலைத்தொடருக்கு அணித்தாகவே பேராதனைப் பல்கலைக்கழகம் அமைந்துள்ளது.  

## படத்தொகுப்பு